การขอรับการรักษาจากแพทย์ การลดขนาดเม็ดสิวที่บ้าน การป้องกันสิว
ถ้าหากสิวของคุณมีขนาดใหญ่และเจ็บหรือรักษาด้วยวิธีตามภูมิปัญญาชาวบ้านแล้วไม่หายก็ควรปรึกษาแพทย์ แพทย์สามารถตรวจหาสาเหตุและทำการรักษาเพื่อลดสิวอย่างมีประสิทธิภาพ คุณสามารถปรึกษาแพทย์ทั่วไปหรือแพทย์ผิวหนังเรื่องสิว แพทย์ของคุณอาจจะแนะนำให้ฉีดคอร์ติโซนเข้าสิวสำหรับสิวเม็ดใหญ่หรือเจ็บ วิธีนี้สามารถลดการอักเสบและช่วยให้สิวหายอย่างรวดเร็ว   การฉีดคอร์ติโซนอาจทำให้คุณรู้สึกเจ็บและไม่สบายตัว แพทย์สามารถใช้ยาชาเพื่อทำให้บริเวณนั้นชาก่อนที่จะฉีดสิว  คุณอาจจะสังเกตเห็นขนาดของสิวที่ลดลงอย่างเห็นได้ชัดหลังจากการฉีดคอร์ติโซน สิวขนาดใหญ่ที่ไม่มีหัวหรืออยู่ใต้ผิวหนังยากต่อการกำจัดโดยไม่พึ่งแพทย์  งานวิจัยเผยว่าการผ่าตัดที่เรียบง่ายเพื่อกำจัดสิวจากต้นตอด้วยการใช้สารกัดกร่อนและคีมผ่าตัดของแพทย์สามารถลดขนาดหรือกำจัดสิวเม็ดใหญ่ได้อย่างมีประสิทธิภาพ คุณต้องพบแพทย์เพื่อทำขั้นตอนนี้ซึ่งคุณอาจจะรู้สึกเจ็บและใช้เวลาในการฟื้นตัว วิธีนี้ใช้สำหรับสิวรุนแรงและคงทนเท่านั้น คุณต้องทำความสะอาดใบหน้าและมือก่อนที่คุณจะเริ่มทำการรักษาเพื่อลดขนาดเม็ดสิว วิธีนี้ช่วยลดความเสี่ยงของการกระจายเชื้อแบคทีเรียซึ่งจะทำให้สิวมีขนาดใหญ่ขึ้นหรืออักเสบ  คุณยังสามารถล้างมือด้วยสบู่และน้ำซึ่งมีประสิทธิภาพในการกำจัดแบคทีเรีย ล้างหน้าด้วยผลิตภัณฑ์ทำความสะอาดที่ออกแบบมาเพื่อผิวหน้าของคุณซึ่งช่วยป้องกันการระคายเคืองของสิว ใช้ผลิตภัณฑ์เพื่อกำจัดน้ำมันส่วนเกินซึ่งสามารถทำให้สิวอักเสบได้ ขั้นตอนนี้ไม่เพียงแต่ช่วยกำจัดน้ำมันแต่ยังช่วยฆ่าเชื้อแบคทีเรียที่ทำให้เกิดสิว  คุณสามารถใช้กรดซาลิไซลิก เบนซอยล์เปอร์ออกไซด์หรือซัลเฟอร์ที่หาซื้อได้ตามร้านขายยาทั่วไปหรือปรึกษาแพทย์เพื่อสั่งจ่ายยาถ้าหากคุณมีสิวรุนแรง  การพอกหน้าด้วยโคลนสามารถช่วยกำจัดน้ำมันส่วนเกินและทำความสะอาดผิว  คุณสามารถใช้แผ่นซับความมันเพื่อกำจัดน้ำมันส่วนเกินบนใบหน้าซึ่งช่วยลดสิวได้  ทำตามคำแนะนำของแพทย์หรือคำแนะนำบนบรรจุภัณฑ์ของผลิตภัณฑ์เพื่อการใช้อย่างเหมาะสมและป้องกันการระคายเคืองของสิว คุณสามารถซื้อผลิตภัณฑ์กำจัดน้ำมันส่วนเกินที่ร้านขายยา ร้านขายของทั่วไปและร้านขายเครื่องสำอางในอินเตอร์เน็ต บางคนใช้ยาสีฟันเพื่อกำจัดน้ำมันส่วนเกินและลดขนาดเม็ดสิวแต่แพทย์ไม่แนะนำวิธีนี้เพราะยาสีฟันมีหลายชนิดซึ่งสามารถทำให้ผิวระคายเคืองและทำร้ายผิวได้มากกว่าเดิม ส่วนผสมในยาสีฟันที่ช่วยฟอกฟันขาวอาจทำให้สิวมีอาการแดงอักเสบและเด่นชัดกว่าเดิม คุณต้องระมัดระวังในการใช้ยาสีฟันทาสิว ใช้น้ำตาเทียมซึ่งออกแบบมาเพื่อลดอาการตาแดงเพื่อช่วยลดการอักเสบของสิว ถึงแม้ว่าวิธีนี้จะไม่ใช่การรักษาที่ได้ผลระยะยาวแต่การหยดน้ำตาเทียมบ่อยๆสามารถช่วยลดขนาดและการอักเสบของสิวได้   คุณสามารถสังเกตความแตกต่างของขนาดเม็ดสิวภายใน 30 นาที  คุณสามารถหยดน้ำตาเทียมลงบนสิวโดยตรงหรือใช้คัตตอนบัต  น้ำตาเทียมที่ช่วยลดอาการตาแดงมีจำหน่ายตามร้านขายยาและร้านขายของทั่วไป การอักเสบทำให้สิวมีขนาดใหญ่ขึ้นและเจ็บ  ชุดประคบเย็นสามารถลดการอักเสบของสิวโดยการจำกัดการไหลเวียนของเลือดและทำให้ผิวเย็นตัวลง วิธีนี้ยังสามารถลดขนาดของเม็ดสิวได้อย่างรวดเร็ว  คุณสามารถใช้การประคบเย็นกับสิว 10-15 นาทีตามต้องการ ลองใช้การประคบเย็นหลังจากหยดน้ำตาเทียมเพื่อช่วยลดขนาดเม็ดสิว คุณอาจจะต้องการสัมผัสหรือแกะสิวแต่คุณต้องไม่ทำเช่นนั้น การแกะสิวหรือสัมผัสผิวอาจจะกระจายน้ำมันและแบคทีเรียซึ่งทำให้สิวอักเสบมากขึ้น  การแกะสิวหรือสัมผัสผิวอาจทำให้เกิดการระคายเคือง บางครั้งคุณมีสิวเม็ดใหญ่ สิวคงทนหรือสิวข้าวสารที่จะไม่หายไป คุณสามารถกำจัดสิวชนิดนี้ด้วยที่กดสิวแต่คุณต้องใช้อุปกรณ์นี้กับสิวเม็ดใหญ่ที่โผล่พ้นผิวแล้วเท่านั้น อย่างไรก็ตามคุณอาจจะต้องปรึกษาแพทย์ก่อนการใช้ที่กดสิวเพื่อไม่ให้สิวแย่ลงกว่าเดิม  คุณสามารถหาซื้อที่กดสิวได้ตามร้านขายยาหรือร้านขายผลิตภัณฑ์เพื่อการบำรุงผิวทั่วไป  คุณต้องทำความสะอาดผิวก่อนใช้ที่กดสิวเพื่อลดความเสี่ยงของการกระจายแบคทีเรีย ฆ่าเชื้ออุปกรณ์เสมอๆ ด้วยการเช็ดแอลกอฮอล์ก่อนและหลังการใช้เพื่อป้องกันการติดเชื้อ ทำผิวให้อุ่นด้วยการประคบอุ่น 1-2 นาทีก่อนใช้ที่กดสิว  อย่าบังคับให้สิวหลุดจากผิว ถ้าสิวไม่หลุดหลังจากการกดครั้งแรกก็ควรทิ้งไว้ 2-3 วันเพื่อลดการระคายเคืองและกระตุ้นให้สิวหาย  ทำตามขั้นตอนเพื่อใช้ที่กดสิวอย่างมีประสิทธิภาพมากที่สุด คุณต้องทำความสะอาดผิวบ่อยๆ เพื่อกำจัดสิ่งสกปรกและน้ำมันส่วนเกิน วิธีนี้สามารถช่วยป้องกันการเกิดสิวหรือรูขุมขนอุดตันได้   ใช้ผลิตภัณฑ์ทำความสะอาดที่มีค่า pH เป็นกลาง  ร้านขายของและร้านขายยาทั่วไปจำหน่ายผลิตภัณฑ์ทำความสะอาดผิวซึ่งไม่ทำให้ผิวระคายเคือง ถ้าหากผิวของคุณมันมากก็ควรใช้ผลิตภัณฑ์ทำความสะอาดที่ไม่มีน้ำมัน ถ้าหากผิวของคุณแห้งก็ควรใช้ผลิตภัณฑ์ทำความสะอาดที่มีส่วนผสมของกลีเซอรีนหรือมีเนื้อครีม ลองใช้ผลิตภัณฑ์ทำความสะอาดที่มีกรดซาลิไซลิกหรือเบนซอยล์เพอร์ออกไซด์ถ้าหากผิวของคุณไม่แพ้ง่ายจนเกินไป อย่าใช้สบู่ก้อนเพราะมีส่วนผสมที่อาจจะอุดตันรูขุมขนได้ ใช้น้ำอุ่นเพื่อชะล้างผิว น้ำที่ร้อนเกินไปอาจจะกำจัดน้ำมันและทำให้ผิวระคายเคืองได้ ถ้าหากคุณเป็นสิวบ่อยๆ หรือมีสิวรุนแรงแพทย์ของคุณสามารถช่วยหาวิธีลดสิวให้คุณได้ มีทางเลือกการรักษามากมายเพื่อรักษาและป้องกันสิว เช่น การรับประทานและใช้ยาทา ใช้ผลิตภัณฑ์ทำความสะอาดที่มีตัวยา ใช้สารเคมีลอกผิวหน้า ทำเลเซอร์และการกรอผิว การไม่ล้างผิวบ่อยเกินไปนั้นสำคัญพอๆ กับการล้างผิว การทำความสะอาดบ่อยเกินไปหรือรุนแรงเกินไปสามารถทำให้ผิวระคายเคือง กำจัดน้ำมันและทำให้เกิดสิว การล้างบริเวณที่เป็นสิวได้ง่าย 2 ครั้งต่อวันนั้นเพียงพอเพื่อให้ผิวสะอาดและป้องกันการเกิดสิว การเข้านอนโดยไม่เช็ดเครื่องสำอางออกก่อนสามารถทำให้รูขุมขนอุดตันได้ เช็ดเครื่องสำอางด้วยผลิตภัณฑ์ทำความสะอาดหรือผลิตภัณฑ์เช็ดเครื่องสำอางก่อนที่คุณจะเข้านอน    คุณสามารถใช้ผลิตภัณฑ์เช็ดเครื่องสำอางที่เฉพาะเจาะจงโดยเฉพาะอย่างยิ่งถ้าหากคุณใช้เครื่องสำอางที่กันน้ำหรือใช้ผลิตภัณฑ์ทำความสะอาดอ่อนๆ ก่อนเข้านอน ผลิตภัณฑ์ทำความสะอาดส่วนใหญ่สามารถชะล้างเครื่องสำอางได้ คุณควรทำความสะอาดอุปกรณ์แต่งหน้าหรือฟองน้ำด้วยน้ำผสมสบู่ทุกเดือนเพื่อกำจัดแบคทีเรียที่ทําให้รูขุมขนอุดตันได้ ถ้าหากคุณทำกิจกรรมบ่อยๆ ก็ควรอาบน้ำหลังการทำกิจกรรมที่เสียเหงื่อ การมีเหงื่อออกอาจนำไปสู่แบคทีเรียหรือน้ำมันส่วนเกินบนผิวที่ทำให้เกิดสิว อย่าล้างผิวด้วยสบู่ก้อน สบู่เหลวอ่อนๆ ที่มีค่า pH เป็นกลางสามารถช่วยป้องกันสิวได้ ใช้มอยเจอร์ไรเซอร์ที่เหมาะกับสภาพผิวหลังการล้างหน้า การมีผิวที่อิ่มน้ำสามารถช่วยป้องกันสิวได้   ถึงแม้ว่าผิวของคุณมันแต่คุณก็ควรทามอยส์เจอร์ไรเซอร์ เลือกผลิตภัณฑ์ที่ไม่มีน้ำมันและไม่ทำให้เกิดสิว  ขอคำแนะนำจากแพทย์ผิวหนังหรือผู้เชี่ยวชาญด้านผิวเพื่อช่วยประเมินว่าคุณมีผิวแบบใด คุณสามารถซื้อผลิตภัณฑ์ที่เหมาะกับสภาพผิวของคุณจากร้านขายยาและร้านค้าทั่วไปรวมไปถึงห้างสรรพสินค้า ผิวที่ตายแล้วสามารถอุดตันรูขุมขนและทำให้เกิดสิว ขัดผิวอย่างอ่อนโยนเป็นประจำเพื่อช่วยกำจัดเซลล์ผิวที่ตายแล้วและแบคทีเรียและป้องกันการเกิดสิว   ผลิตภัณฑ์ขัดผิวจะกำจัดผิวชั้นนอกและไม่ลงลึกสู่ผิวเพื่อขัดสิวออก  เลือกผลิตภัณฑ์ขัดผิวที่อ่อนโยนซึ่งมีเม็ดบีทสังเคราะห์หรือตามธรรมชาติที่มีลักษณะกลมมน ผลิตภัณฑ์ขัดผิวที่รุนแรงสามารถทำให้ผิวระคายเคืองและนำไปสู่ปัญหาสิวอุดตันเพิ่มขึ้น คุณสามารถใช้ผ้าขนหนูผืนเล็กเพื่อขัดผิวเบาๆ ได้ ผลิตภัณฑ์ขัดผิวสำหรับสิวส่วนใหญ่จะมีกรดซาลิไซลิก กรดแลคติกหรือเบนซอยล์เพอร์ออกไซด์ หยุดขัดผิวถ้าหากเกิดการระคายเคืองเพราะการขัดผิวอาจทำให้ผิวของบางคนระคายเคืองได้ง่าย ถ้าหากคุณใช้เครื่องสำอางหรือผลิตภัณฑ์บำรุงผิวประเภทอื่นๆ เช่น มอยส์เจอร์ไรเซอร์หรือครีมกันแดดก็ควรเลือกผลิตภัณฑ์ที่ไม่ทำให้เกิดสิว ผลิตภัณฑ์เหล่านี้จะไม่ทำให้รูขุมขนอุดตันและช่วยป้องกันการระคายเคือง  ผลิตภัณฑ์ที่ระบุว่าไม่ทำให้เกิดสิวได้ผ่านการทดสอบกับผิวที่เป็นสิวง่ายและไม่ทำปฏิกิริยากับสิวที่มีอยู่หรือทำให้เกิดสิวเพิ่มขึ้น   ผลิตภัณฑ์ที่ระบุว่าไม่ทำให้เกิดอาการแพ้ได้ผ่านการทดสอบกับผิวแพ้ง่ายและไม่ทำให้ผิวระคายเคือง มีผลิตภัณฑ์ที่ไม่ทำให้เกิดสิวและไม่ทำให้เกิดอาการแพ้มากมายรวมไปถึงเครื่องสำอาง ครีมกันแดด มอยส์เจอร์ไรเซอร์และโทนเนอร์ คุณสามารถซื้อผลิตภัณฑ์เหล่านี้ตามร้านขายยา ห้างสรรพสินค้า ร้านค้าในอินเตอร์เน็ตและแม้แต่ร้านขายของทั่วไป มีหลักฐานที่ปรากฏว่าอาหารที่มีโภชนาการสมดุลสามารถมีผลต่อผิวได้  การหลีกเลี่ยงอาหารที่ไม่มีประโยชน์และอาหารขยะสามารถช่วยป้องกันสิวได้  อาหารที่มีไขมันและน้ำตาลสูงทำให้เซลล์ผิวผลัดตัวช้าลงซึ่งทำให้รูขุมขนอุดตันและเกิดสิว หลีกเลี่ยงอาหารทอดหรืออาหารหวาน อาหารที่อุดมไปด้วยวิตามินเอและเบต้าแคโรทีน ได้แก่ ผักและผลไม้ เช่น ราสเบอร์รี่และแครอทสามารถช่วยกระตุ้นการผลัดเซลล์ผิวเพื่อให้ผิวดูมีสุขภาพดีขึ้น ผักและผลไม้สีเหลืองและสีส้มอุดมไปด้วยวิตามินเอและเบต้าแคโรทีน อาหารเหล่านี้เมื่อรวมกับน้ำปริมาณมากสามารถกระตุ้นการผลัดเปลี่ยนเซลล์ผิวซึ่งทำให้ผิวดูมีสุขภาพดีและรูขุมขนไม่อุดตัน  อาหารที่อุดมไปด้วยกรดไขมันสูง เช่น วอลนัทหรือน้ำมันมะกอกสามารถช่วยให้ผิวชุ่มชื้นได้   คุณอาจจะกำลังรับประทานอาหารที่ไม่ดีต่อสุขภาพแทนอาหารที่อุดมไปด้วยวิตามินและสารต้านอนุมูลอิสระเพื่อทำให้ผิวดูมีสุขภาพดี ส่วนหนึ่งของอาหารที่สมดุลคือการดื่มน้ำในปริมาณที่เหมาะสม พยายามดื่มน้ำ 8 แก้วต่อวันเพื่อให้มีสุขภาพดีซึ่งช่วยให้ผิวมีสุขภาพดีด้วย
ปรึกษาแพทย์. ฉีดคอร์ติโซนเข้าสิว. เข้ารับการผ่าตัด. ล้างมือและใบหน้า. กำจัดน้ำมันส่วนเกิน. หลีกเลี่ยงการใช้ยาสีฟัน. หยดน้ำตาเทียมที่ช่วยลดอาการตาแดง. ใช้การประคบเย็นเพื่อลดการอักเสบ. ไม่ใช้นิ้วสัมผัสสิว. กำจัดสิวเม็ดใหญ่หรือสิวคงทน. ทำความสะอาดผิวบ่อยๆ. ปรึกษาแพทย์เพื่อขอคำแนะนำป้องกันสิว. ไม่ล้างผิวบ่อยเกินไป. เช็ดเครื่องสำอางก่อนเข้านอน. อาบน้ำหลังออกกำลังกาย. ทามอยส์เจอร์ไรเซอร์ทุกวัน. ขัดผิวเป็นประจำ. ใช้ผลิตภัณฑ์ที่ไม่ทำให้เกิดสิวและไม่ทำให้เกิดอาการแพ้. ปรับเปลี่ยนการบริโภคอาหาร.
https://www.wikihow.com/Decrease-the-Size-of-a-Pimple-Overnight https://www.wikihow.com/Decrease-the-Size-of-a-Pimple-Overnight https://www.wikihow.com/Decrease-the-Size-of-a-Pimple-Overnight
Seeking Medical Treatment Reducing a Pimple At Home Preventing Pimples